Kamal Adli

Ahmad Kamal Ahmad Adli (lahir 16 April 1986) ialah seorang pelakon, model dan pengacara lelaki Malaysia. Beliau ialah juara Hero Remaja 2007/2008 dan menempa nama sebagai pelakon komedi popular di samping berkebolehan melakonkan pelbagai jenis watak termasuk drama. Gaya lakonan komedi Kamal disifatkan segar dan tersendiri hingga menjadi tanda dagangnya.

Kamal muncul dalam beberapa drama televisyen seperti Bio-Nik, Zati & Si Mawas, Ana lu'lu, Putera Rayyan, Black Belt Kaler Pink dan Black serta telefilem termasuk Kekasihku Is Setan, Nyamuk Tak Berdosa, Rongples Rongtaim dan Perempuan Tanpa Dosa.

Beliau juga terkenal dengan watak filem termasuk Niyang Rapik (2010), Kembar Siang (2011), Gerimis Mengundang (2012), Gangster Celop (2013), Abang Long Fadil (2014) dan Takluk: Lahad Datu (2024). Beliau merupakan lulusan bidang Penyiaran di Institut Media Integratif Malaysia (MIIM).

Beliau telah melamar Uqasha Senrose pada 20 Disember 2020, di acara langsung Anugerah MeleTOP Era. Pada 13 Mac 2023, beliau teruk dipukul oleh lelaki bercota warga Singapura yang disangka peminat. 

Kehidupan awal
Beliau dilahirkan pada 16 April 1986 di Pekan, Pahang dan merupakan anak ketiga daripada tujuh beradik. Beliau ialah juara Hero Remaja 2007/2008. Kamal berkelulusan dalam Bidang Penyiaran di Institut Media Integratif Malaysia (MIIM; Akademi TV3).

Kehidupan peribadi
Kamal sebelum ini pernah menjalinkan hubungan cinta dengan pelakon Intan Ladyana selama lebih 6 tahun, namun mereka berdua memutuskan hubungan selepas enam tahun bersama. Namun demikian, perpisahan itu tidak dapat diterima bagi Kamal yang masih lagi berharap agar percintaan mereka dapat disambung kembali. Menurut Kamal, beliau berasa kecewa dengan perpisahan ini dan tidak menyangka Intan akan meninggalkannya begitu sahaja setelah 6 tahun menyulam cinta.

Kini Kamal masih sendiri dan banyak fokus pada kerjaya. Beliau juga terpalit dengan gosip tentang hubungan beliau dengan Uqasha Senrose kerana mereka sangat rapat sewaktu bekerjasama dalam drama Setelah Terlafaznya Akad. Namun begitu keduanya terlihat sering  bersama dan Kamal juga sering terlibat dengan majlis keluarga Uqasha. Pengarah drama terbaru 'Perempuan Tanpa Dosa' yang kini ditayangkan di Astro Ria, iaitu Michael Ang cuba membongkar gosip yang menyatakan Kamal dan Uqasha telah pergi ke kursus kahwin sewaktu tiada sesi penggambaraan antara mereka pada bulan Oktober di Instagram Michael, namun mereka tidak memberi sebarang tanda bahawa apa yang dikatakan oleh Michael adalah benar.

Detik 20 Disember 2020, selepas menyampaikan anugerah bagi kategori “Grup/Duo Meletop Era”, “Lagu Meletop Era” dan “Penyanyi Meletop Era” di acara Anugerah MeleTOP Era, Kamal memberanikan diri untuk melamar Uqasha sebagai isteri yang juga pasangannya penyampai anugerah, secara langsung. Uqasha, yang terkejut dengan lamaran spontan itu, terima lamaran Kamal. Mereka telah mengikat tali pertunangan pada 4 April 2021 dan telah menikah pada 5 November 2021 tahun lalu dalam majlis yang diadakan secara tertutup. Dapat bayi perempuan. Sekarang pasangan ini berada di ambang perceraian walaupun Kamal nampaknya masih sangat menyayangi Uqasha & anak mereka. 

Kerjaya
Peranan pertama Kamal dalam bidang lakonan ialah pada 2008 menerusi peranan kecil dalam siri drama Renjis musim kedua di Astro Ria, seterusnya memulakan kerjayanya sebagai pengacara apabila beliau mengacarakan rancangan Pandanganku, Ceritaku yang juga bersiaran di Astro Ria. Pada 2009, Kamal diberikan peranan utama sebagai Nik menerusi drama adiwira cereka sains TV3, Bio-Nik terbitan KRU Studios. Drama ini berkisarkan seorang remaja yang bernama Nik yang cedera parah dalam kemalangan jalan raya, lalu dibangkitkan semula dengan berlengkapkan pelbagai ciri-ciri robotik yang canggih lagi serba boleh dalam badannya.

Selepas Bio-Nik, Kamal berlakon bersama Liyana Jasmay menerusi drama Zati & Si Mawas. Peranan pertama di layar lebar hadir pada 2010 apabila Kamal membintangi filem sulung lakonannya, Niyang Rapik arahan Ahmad Idham bersama Shaheizy Sam dan Awal Ashaari. 

Pada tahun 2011, Kamal bersama Liyana dan Zahiril Adzim membintangi filem seram Senjakala arahan Ahmad Idham yang mana beliau memegang watak pembantu sebagai penduduk kampung. Beliau pertama kali berpasangan dengan Intan Ladyana menerusi filem Kembar Siang arahan Hatta Azad Khan, Kamal memegang watak dua beradik kembar, iaitu Awal dan Awi. Seterusnya, beliau membintangi drama Ana lu'lu’' bersama Nora Danish yang disiarkan di Slot Lestary TV3. 

Bekerja sekali lagi di bawah arahan Idham, Kamal bergandingan bersama aktres Indonesia, Olivia Lubis Jensen menerusi filem romantik gabungan Malaysia-Indonesia, Gerimis Mengundang yang ditayangkan pada 31 Mei 2012. Kamal kembali ke layar kaca dengan melakonkan watak utama dalam siri Putera Rayyan di Slot Samarinda TV3 bersama dua heroinnya, Miera Leyana dan Nad Zainal. 

Pada tahun 2013, Kamal bersama Syamsul Yusof dan Hanis Zalikha berlakon dalam filem aksi komedi arahan Ahmad Idham dan Datuk Yusof Haslam, Gangster Celop. Beliau kemudiannya berlakon dalam filem 3 Temujanji arahan Hashim Rejab lakonan Pierre Andre dan Yana Samsudin. Seterusnya, beliau menjadi peserta rancangan realiti TV, Liga Lawak Superstar. Beliau menyertai barisan pelakon termasuk Jalaluddin Hassan, Razak Ahmad, Julia Ziegler, Radhi Khalid dan Najwa P. Ramlee dalam pementasan teater Asmara Songsang arahan Rahman Adam yang dipentaskan di Lambang Sari, Istana Budaya pada 1 dan 2 Mac 2013.Othman, Kemalia. "'Asmara Songsang' Akan Dipentaskan Di IPT ." MStar Online. Saturday 2 March 2013.

Pada tahun 2014, beliau bersama Zizan Razak memegang watak utama dalam filem aksi komedi Abang Long Fadil arahan Syafiq Yusof. Filem ini merupakan terbitan turunan daripada filem KL Gangster, Kamal melakonkan watak sebagai Adam, anak kepada seorang pendekar. Seterusnya, beliau berlakon dalam filem seram arahan Pierre Andre, Cerita Hantu Malaysia.

Kamal memegang watak sebagai Chi dalam telefilem Rongples Rongtaim arahan Yusry KRU lakonan bersama Tauke Jambu, Chelsia Ng, Bell Ngasri, Chew Kin Wah dan Ayahanda Abdul Rani Kulup. Telefilem ini disiarkan di slot Karya 12 Astro Citra. Ini merupakan kali kedua Kamal dan Tauke berlakon bersama selepas Abang Long Fadil.

Beliau berlakon bersama Aaron Aziz dalam drama komedi Black Belt Kaler Pink yang bersiaran di Astro Warna, seterusnya muncul dalam filem drama ketenteraan arahan Jurey Latiff Rosli, Malay Regiment'' yang ditayangkan pada 31 Ogos 2017.

Beliau juga mendapat undangan dalam satu rancangan sitkom yang ditayangkan di saluran Youtube FINAS Malaysia iaitu Sitkom 'Mamu Mami Gosip ' yang diterajuai Kazar Saisi, Tauke Jambu, Delimawati, Fasha Sandha, Elisya Sandha, Afifah Nasir, Aidil Aziz, Fikhree Bakar dan Amyza Adnan. Kamal merupakan salah satu tetamu jemputan disamping Zahirah Macwilson, Saharul Ridzwan, Arwah Abam Bocey, Joey, Fauziah Nawi,  Hazama, Farahdhiya, Achey, Liza Abdullah, Azrel Ismail dan ramai lagi. Sitkom ini telah dirakam 3 tahun lalu (2017) sebelum wujudnya Covid 19.

Filemografi

Anugerah dan pencalonan
 Tahun Anugerah Kategori Pencalonan Keputusan 2007/2008 <center>Hero Remaja Juara Pencarian Hero Remaja   2010 <center>Festival Filem Malaysia ke–23 Pelakon Harapan Lelaki Terbaik Niyang Rapik 2013 <center>Liga Lawak Superstar Kumpulan Apa Kasih Toq (Naib Juara) rowspan="4"   2016 <center>Anugerah Bintang Popular Berita Harian ke–29 Pelakon TV Lelaki Popular  2017 <center>Anugerah MeleTOP Era ke–4 Artis Lawak Meletop  Super Spontan Superstar 2017 Tempat Pertama (Juara)  Anugerah Telenovela ke–2 Pelakon Lelaki Terbaik  Pergilah Air Mata   Sha & Shah  Pelakon Lelaki Popular Pergilah Air Mata  Pelakon Lelaki Prolifik   2018 <center>Anugerah MeleTOP Era ke–5 Artis Lawak Meletop  Super Spontan Superstar 2017  Anugerah Telenovela ke–3 Pelakon Lelaki Telenovela Popular Duda Pujaan Dara  <center>Anugerah Bintang Popular Berita Harian ke–31 Pasangan Serasi Drama  Kamal Adli & Zahirah MacWilson(Duda Pujaan Dara)  Artis Sensasi Popular   2020 Asian Television Award Best Leading Actor (Digital) Black (Viu Original )  Anugerah Bintang Popular Berita Harian ke-33 Gandingan Serasi Dalam Drama (Online) Kamal Adli & Uqasha Senrose (Setelah Terlafaznya Akad)  Pelakon TV Lelaki Popular   Artis kontroversi Popular (online)   Anugerah Melodi Drama Sangat Pasangan Drama Sangat Kamal Adli & Hannah Delisha (Bukan Kahwin Paksa)  Gempak Most Wanted 2020 Artis Bujang Tergempak   2024 Anugerah Bintang Popular Berita Harian ke-36 Artis Filem Lelaki Popular    2025 Anugerah Bintang Popular Berita Harian ke-37 Aktor Pembantu Filem Popular  

Rujukan

Pautan luar





Kategori:Kelahiran 1986
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Pengacara televisyen Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Pelakon pentas Malaysia
Kategori:Orang dari Pahang
Kategori:Peragawan Malaysia
Kategori:Peserta Hero Remaja
Kategori:Alumni Institut Media Integratif Malaysia